

**Sporočilo za javnost**

**Slovenski etnografski muzej**

Ljubljana, 12. junij 2019

**Pester program v SEM za Poletno muzejsko noč 2019**

V soboto, 15. junija 2019 med 18.00 in 24.00 se v Slovenskem etnografskem muzeju (SEM) pridružujemo vseslovenski akciji Poletna muzejska noč in odpiramo vrata za svoje obiskovalce med 18.00 in 24.00. Vstop je prost!

SEM del programa Poletne muzejske noči posveča **gostujoči razstavi Šamanizem ljudstev Sibirije.** Razstava Ruskega etnografskega muzeja iz Sankt Peterburga, ki je bila odprta aprila letos, pripoveduje o edinstvenem fenomenu svetovne civilizacije - mitološko predstavo sveta ljudstev Sibirije in ruskega Daljnega Vzhoda na koncu 19. in v začetku 20. stoletja, katerega nosilci so šamani, posredniki med nebom in zemljo.

Ob 18.00 pričnemo z **vodstvom po razstavi Šamanizem ljudstev Sibirije**, vodil bo dr. Marko Frelih s poudarkom na amuletih in simbolih Sibirskih šamanov.

**Delavnice za otroke in odrasle ob razstavi Šamanizem ljudstev Sibirije:**

18.00 – 20.00: **Skrivnostni svet amuletov**, delavnica za otroke

21.00: **Pomoč z umetnostjo: Živalski arhetipi skozi psihodramo**, delavnica za odrasle, ki so jo pripravili študenti Pedagoške fakultete Univerze v Ljubljani. Delavnico vodi Ana Rokvič Pinterič, na njej bodo posamezniki preko tehnike psihodrama stopili v stik z različnimi arhetipi živali in raziskovali svojo notranjo bit.

**Odprtje zunanje umetniške instalacije**

20.00: **Rubikova kocka recikalže senc&e@mocij: avtorica Eva Petrič**

Na muzejsko ploščad pred SEM bo umeščena instalacija multimedijske umetnice, ki svojo instalacijo opisuje z besedami: *’’Vsakdo ima in vse svoje sence. Kadarkoli sence srečajo druga drugo, se spojijo in oblikujejo nove sence – podobno se dogaja s kulturami in čustvi. Ne senc, ne čustev in niti kulture ne moremo prijeti in zadržati, lahko pa jih, kot pri tej Rubikovi kocki reciklaže senc&e@mocij, usmerjamo in doživljamo in nenazadnje recikliramo na neskončno možnih načinov.*’’

**Film**

22.00: **Codelli (85’), igrano - dokumentarni film, 85’ ter pogovor s soustvarjalci filma**

Scenarist, režiser in producent: Miha Čelar, produkcija 2017, 85'

Projekcija filma, ki na svojstven način pripoveduje o življenju in delu izumitelja in pustolovca ljubljanskega barona Antona Codellija in pri ustvarjanju katerega je sodeloval tudi Slovenski etnografski muzej, se bo zaključila s pogovorom s soustvarjalci filma. Sodelovali bodo: *dr. Marko Frelih*, kustos afriških zbirk v SEM in strokovni sodelavec pri filmu, *Iztok H. Šuc*, glavni animator filma, *Primož Bezjak*, glavni igralec, *Jure Petač*, član Codelli avtomobilističnega kluba.

**Glasba**

21.00 – 24.00: Fake Orchestra

**Kontaktni osebi:**

*Nina Zdravič Polič*, vodja Službe za komuniciranje in javne programe

*Maja Kostric Grubišić*, Služba za komuniciranje in javne programe

Slovenski etnografski muzej, T: 01 / 3008 700, T: 01 / 3008 745, E: etnomuz@etno-muzej.si